Ak som v predchádzajúcom článku písala, že listy cesnaku medvedieho sa používajú iba čerstvé, musím doplniť, že je možnosť si tieto "naložiť" do liehu, a vyrobiť si tak domácu cesnakovú esenciu. Postup je jednoduchý - nadrobno pokrájané listy cesnaku medvedieho (Allium ursinum) naložíme do fľaše, bylinu zalejeme 38 - 40 % ražnou pálenkou a fľašu necháme aspoň dva týždne stáť na teplom mieste. Z tejto esencie užívame denne štyrikrát 10 až 15 kvapiek, zriedených v malom množstve vody.
A ešte na záver: ...medvedí sa volá preto, lebo si ním medvede po zimnom spánku prečisťujú krv a regulujú látkovú výmenu :)))